Държавен вестник, бр. 46, 2010 г., стр. 79

БРОЙ  46	
Д Ъ Р Ж А В Е Н  В Е С Т Н И К 	
СТР.  79  
2.4. Когато е необходимо, се предвиждат под­
ходящи средства за разреждане на остатъчните 
електрически заряди.
3. Изключване за механично поддържане
3.1. Когато при механичното поддържане на 
електрооборудването може да възникне опасност от 
злополука, се предвижда средство за изключване.
3.2. За предотвратяване на непреднамерено 
включване на електрооборудването по време на 
механичното поддържане, освен в случаите, когато 
устройствата за изключване са под непрекъснато 
наблюдение на хората, извършващи поддържането, 
се предвиждат подходящи средства, които могат 
да включват една или повече от следните мерки 
за защита:
а) заключване на главния прекъсвач;
б) поставяне на предупредителна табела;
в) разполагане в места, които се заключват, 
или в обвивки.
4. Аварийно изключване, включително ава­
рийно спиране
4.1. Устройства за аварийно изключване се пред­
виждат за всяка част на уредбата, за която може 
да бъде необходимо управление на захранването за 
отстраняване на неочаквана опасност. Примери за 
уредби, в които се използва аварийно изключване 
(различно от аварийното спиране по т. 4.5), са:
а) помпи за горими течности;
б) вентилационни системи;
в) газоразрядни светлинни осветители, захран­
вани с високо напрежение (неонови реклами);
г) електрическа изпитвателна апаратура;
д) котелни помещения;
е) големи кухни;
ж) учебни лаборатории.
4.2. Когато съществува опасност за поражение 
от електрически ток, устройството за аварийно 
изключване трябва да прекъсва всички тоководе­
щи проводници, с изключение на тези по т. 1.2.
4.3. Устройствата за аварийно изключване трябва 
да действат възможно най-пряко върху съответните 
тоководещи проводници на захранването, както и 
да позволяват прекъсване на захранването само 
с едно действие.
4.4. Действието на устройствата за аварийно 
изключване не трябва да предизвиква друга опас­
ност и не трябва да влияе върху комплекса от 
необходими мерки за отстраняване на опасността.
4.5. Устройства за аварийно спиране се предвиж­
дат, когато движенията, създавани по електрически 
път, могат да създават опасност.
5. Функционално изключване
5.1. Основни положения
5.1.1. За всяка електрическа верига, за която 
е необходимо независимо от другите части на 
уредбата изключване, се предвижда устройство 
за функционално изключване.
5.1.2. Не е задължително устройствата за 
функционално изключване да прекъсват всички 
тоководещи проводници на съответната верига. 
Във веригата на неутралния проводник не трябва 
да има еднополюсно устройство за функционално 
изключване.
5.1.3. За електрооборудване, изискващо функци­
онално изключване, трябва да се предвижда под­
ходящо устройство за функционално изключване. 
С едно устройство за функционално изключване 
може да се управляват няколко единици, ако се 
предвижда те да работят едновременно.
5.1.4. Инсталационните щепсели и контакти с 
номинален ток до 16 А включително могат да се 
използват за функционално изключване.
5.1.5. Устройствата за функционално изключ­
ване, които осъществяват превключване към 
различни източници за захранване, обхващат 
всички тоководещи проводници и не позволяват 
паралелно включване на източниците, освен ако 
уредбата е проектирана специално за такъв режим. 
В такъв случай не трябва да има никакво устрой­
ство за разединяване на обединените защитни и 
неутрални проводници (РЕN) или на защитните 
проводници (РЕ).
5.2. Вериги за управление (помощни вериги)
Веригите за управление се проектират, изпълня­
ват и защитават така, че да се ограничат опаснос­
тите, произтичащи от дефект на изолацията между 
веригата за управление и достъпни токопроводими 
части, които биха могли да предизвикат неправил­
но действие на управляваното електрооборудване 
(например непреднамерено задействане).
5.3. Управление на електродвигатели
5.3.1. Веригите за управление на електродви­
гателите се проектират така, че след спиране 
вследствие на спадане или отпадане на напре­
жението да е невъзможно автоматично повторно 
пускане на електродвигателите, ако то може да 
предизвика опасност.
5.3.2. Когато за един електродвигател е предви­
дено електрическо спиране с противовключване, се 
вземат предпазни мерки за избягване на промяна 
на посоката на въртене в края на спирането, ако 
такава промяна може да предизвика опасност.
5.3.3. Когато безопасността зависи от посоката 
на въртене на електродвигателя, се вземат мерки 
за избягване на работа в обратна посока, предиз­
викана например от промяна на реда на фазите.
Приложение № 7
към чл. 53, ал. 2
Заземителни уредби, защитни проводници и 
проводници за защитно изравняване на по­
тенциалите
1. Област на прилагане
В това приложение са определени общите 
изисквания при проектирането на заземителите, 
заземителните уредби, защитните проводници и 
проводниците за защитно изравняване на потен­
циалите, прилагани за електрически уредби за 
ниско напрежение в сгради.
Извън областта на приложение са заземителите 
и заземителните уредби за целите на мълниеза­
щитата.
2. Заземителни уредби
2.1. Общи положения
2.1.1. Заземителните уредби могат да се из­
ползват едновременно или поотделно за защитни 
и функционални цели съобразно изискванията 
за електрическата уредба, като изискванията за 
безопасност винаги са с приоритет.